
Neki mladići, da ih Allah uputi, su lijeni po pitanju namaza u ramazanu i mimo ***[ramazana](https://pitajucene.com/search/ramaza/questions/ "Pretraži pitanja o ramazanu")***, ali vode brigu o postu ramazana i podnose žeđ i glad, pa sa čime ih savjetujete i kakav je ***[propis](https://pitajucene.com/search/Propis/questions/ "Pretraži pitanja o propisima")*** njihova posta?


* 
* 
* 
* 
* 
* 
* 

 
Posti mjesec ramazan ali je lijen po pitanju namaza

Moj savjet ovakvima je da dobro razmisle o sebi i svome stanju, i neka znaju da je ***[namaz](https://pitajucene.com/search/Namaz/questions/ "Pretraži pitanja o namazu")*** najbitniji rukn islama nakon dva šehadeta, te da onaj ko ne klanja i ostavi namaz iz nemara, takav je po ispravnom govoru kod mene, govoru kojeg podupiru dokazi iz Kur’ana i sunneta, nevjernik – nemusliman nevjerstvom koje izvodi iz islama, takav je murtedd – otpadnik od islama. Stvar nije jednostavna, jer onaj ko je nevjernik, murtedd i otpadnik od islama, takvom se ne prima ***[post](https://pitajucene.com/search/post/questions/ "Pretraži pitanja o postu")***, ni sadaka, niti mu se prima bilo koje djelo, zbog riječi Allaha Uzvišenog: „I **njih nije spriječilo da im se primi njihova sadaka ništa drugo do njihovo nevjerovanje u Allaha i Njegova Poslanika, i zato što ne prilaze namazu osim lijeno i što samo preko volje udjeljuju**“. (Et-Tevbe, 54)


U ovom ajetu Allah je pojasnio da njihove sadake i prilozi – iako imaju vrijednost za druge – neće biti primljeni od njih uz njihovo nevjerstvo, kao što kaže Allah Uzvišeni: „**I mi ćemo pristupiti djelima njihovim koja su učinili te ih u prah i pepeo pretvoriti**“. (ElFurkan, 23)


Ovi koji poste a ne klanjaju, post im neće biti primljen, šta više odbija im se sve dok kažemo da su nevjernici kao što na to upućuje Kur’an i sunnet Allahova Poslanika, sallallahu alejhi ve sellem.


Moj savjet ovakvima je da se boje Allaha Uzvišenog, da čuvaju svoj namaz, da ga uspostave u njegovom vremenu sa muslimanima u džematu (u džamijama), i ja im, uz Allahovu pomoć garantujem, da ako tako postupe da će u svojim srcima naći jaku želju za obavljanjem namaza u njegovu vremenu u ramazanu i poslije ***[ramazana](https://pitajucene.com/search/ramaza/questions/ "Pretraži pitanja o ramazanu")***, u džematu sa muslimanima, jer insan kada se pokaje svome Gospodaru, učini tevbu, istinsko pokajanje, poslije tevbe će naći hajr i dobro više nego što je imao prije tevbe, kao što je spomenuo Allah Uzvišeni u priči o Ademu, alejhi-s-selam, kada je – nakon što se desilo ono što se desilo od jedenja sa drveta – rekao o njemu: „**Pa ga je Njegov Gospodar izabranikom učinio, pa mu oprostio i tevbu prihvatio i na pravi put ga uputio**“. (Ta-Ha, 122)


(El-fetava el-islamijje – Ibn-Usejmin, tom 2, str. 118- 119)


 


————-  

Preuzeto iz:  

“Ramazanski impulsi”  

[http://www.islamhouse.com](https://www.islamhouse.com)


Preuzmite PDF ovdje:  

<https://pitajucene.com/wp-content/uploads/2019/12/Ramazanski_impulsi.pdf>


